JohanHeinsen/ENO huggingface dataset:
Aarhuus Stifts-Tidende, 1847-06-04
Ved en under 18de Mai af Byfogden i Corsøer afsagt Dom ere Huusmand Erik Hansen og Kone, for at have druknet 3 af deres Børn: en Datter paa 9 Aar, en Søn paa 5 Aar, og et 5 Fjerdingaar gl. Pigebarn, tilfundne hver især at miste deres Hals og deres Hoveder at sættes paa en Stage. Motivet til denne skrækkelige Gierning skal have været deels Nød og Trang, deels Konens Tungsindighed. (Fdrl.)- I denne Tid svæver en Sag for Retten mellem tvende Læger, der afgiver et Beviis paa, at det ikke alene er blandt Haandværkere og Handlende at der herster Brødnid, men at denne stundom ogsaa viser sig hos Mænd, der dog maae ansees for videnskabeligt dannede. Begge ere Tandlægger og Begge glæde sig ved en temmelig udbredt Praxis. Den Ene af dem var nødsaget til at foretage en Reise; en Dame, som han tidligere havde behandlet for Tandsmerter, kunde ikke oppebie hans Tilbagekomst, og henvendte sig derfor til den anden Læge, V., der, efterat have undersøgt hende, erklærede, at hun var bleven forqvaklet ved hans Collegas Cuur. Denne erfarede ved sin Tilbagekomst disse Vitringer, og da han med Grund fandt sit Lægerenome krænket, forlangte han af Sundhedscollegiet nedsat en Commission af Læger til at bedømme den Behandling, han havde underkastet Damen. Det skeete, og Commissionen kom til den Slutning, at hans Fremgangsmaade ved Curen havde været aldeles hensigtsmæssig og fornuftig. Han har nu indkaldt V. for Retten til Ansvar for sine Yttringer, og der er Rimelighed for, at denne idetmindste vil blive nødsaget til at tage dem tilbage. Dampvaskeriet synes at synge paa det sidste Vers. Ved et Circulaire, som Directionen i disse Dage har omsendt til Actionairerne, fortælles disse, at der er en Underballance af 1800 Rbdr., samt at Anstalten, naar den skal forrente sig, maa have et Tilskud af 10,000 Rbd. - Atter et Actieproject, hvis Realisering kun lidet har svaret til de glimrende Løfter, hvormed Actionairerne ere bragte ud paa Glatiis.
Aarhuus Stifts-Tidende, 1847-06-04
Det er et mærkeligt Phænomen, at de fleste Selvmord finde Sted i den skjønneste Tid af Aaret. Saaledes have i denne Uge allerede tvende Personer taget sig selv af Dage. Den Ene er en Haandværkssvend, som allerede i længere Tid havde viist Spor af Melancholi og igaar berøvede sig Livet ved et Pistolskud, den Anden er en gammel Haandværksmester, der igaar fandtes druknet i Frederiksbergs Canal. (*)
Aarhuus Stifts-Tidende, 1847-06-04
Tivoli har i de sidste Dage været meget godt besøgt. Stor Opsigt gjør en Englænder Dayli og hans tvende Sønner, Børn paa 10 og 7 Aar, der producere sig paa Theatret. Navnlig de Sidstes Færdighed i acrobatiske Kunster er over al Beskrivelse mærkværdig. flere Pharmacenter have gjennem Fædrelandet beklaget sig over, at Examinatoren ved den pharmaceutiske Examen i Pharmaci, Hr. Apotheker Wolff, ved sin Examination aabenbart lægger for Dagen, deels at han har misforstaaet hvad der bør examineres i, deels at han ikke er i Besiddelse af de Kundskaber, som udfordres til retteligt at controllere Examinanden, ligesom han og, ved ikke sjeldent at fremsætte urimelige, ja næsten meeningsløse Spørgsmaal, gjør det umuligt selv for den bedst forberedte Candidat at beregne, om han vil erholde den Characteer, han havde Ret til at fordre. Disse Beskyldninger ere oplyste ved en Mængde Exempler.
Aarhuus Stifts-Tidende, 1847-06-04
Det vil sikkert overraske det theaterbesøgende Pubblicum at erfare, at Mad. Stage har ansøgt om sin Afsked og - erholdt samme med en Pension af 750 Rbd. Som Grund for sit Forlangende har Mad. Stage anført, at hun har sat sit Helbred til i Theatrets Tjeneste, og at hun ikke uden farlige Følger vil kunne synge oftere. Det skulde næsten synes som den hende sidst tilstaaede Conceri i "Casino har voldet hende en Overanstrængelse, hvis Følger ere Aarsagen til hendes Afsked. (Flyvep.)
Aarhuus Stifts-Tidende, 1847-06-04
Her i Byen fortælles, at da en meget høi Person en Aften, efter at have beæret en anden fornem Mand med sin Nærværelse, vilde tage hjem, var hans Overfrakke ikke til at finde, forgiæves lod man alt Overtøiet passere en Specialcevue, - den var og blev borte. Man kunde ikke begribe denne sporløse Forsvinden, og Vedkommendes Kammertjener var nær ved at faae et Tilfælde af Forskrækkelse ved at see sin høie Herre iført en fremmed slet ikke kongelig, men ellers meget gentil – Kappe, som En af de Tilstedeværende havde været saa lykkelig at kunne tilbyde. Den sælsomme Begivenhed foer naturligviis lige ned i Bræstrups Kjælder, og derfra i al Hemmelighed ud til alle Stadens Kanter, idet en Masse Støvere søgte at faae Lugten af Vildtet, og see: det lykkedes. Og nu vil jeg spørge, Hvo af Eder har Dristighed nok til at gjærte paa, hvor Frakken var – J tie hul ja, det tænkte jeg nok! Saa maa jeg vel ud med det den var saamæn spadseret paa Assistentshuset. – Frakkens Eier skal imidlertid have faaet temmelig ringe Tanker om dens Værdi ved at høre, hvor ringe en Sum Assistentshuset havde seet sig istand til at laane paa den, hvorimod han skal have fundet de allerede paaløbne Renter ret klækkelige. Efter at have klareret begge Deele, fik han imidlertid sin Frakke igjen, som kun var bleven noget forkrøllet og havde faaet et No. paa Ryggen. (Hj. A.)¬
Aarhuus Stifts-Tidende, 1847-06-04
- Her er kommet nogle Englændere til Byen, hvilke formodentlig ville vise sig i Tivoli. Den Ene af dem skal være en saadan "Saltomortalit, at man - saa fortælles der – efter at have seet ham begynde med sine Saltomortaler, gjerne kan gaae hen at spise sin Aftensmad og derpaa endda finde ham i Luften, naar man vender tilbage. Han er nærved at være et Perpetuum mobile. (S. Bl.)
Aarhuus Stifts-Tidende, 1847-06-04
Om Gaarden Frederiksegs Brand haves nu følgende nærmere Efterretning: Jlden opkom derved, at der gik Jld i en Stegepande, og da man slog Vand derpaa, antændtes Skorstenen, der sprang, og Jlden var i et Nu udbredt over hele Gaarden, der tilligemed næsten Alt, hvad der befandtes, blev aldeles lagt i Aske. Huusjomfruen brændte og fandtes først den næste Dag under Ruinerne, en Pige blev meget forbrændt og skal senere være død. (Sl. Av.)Et 8 Pd. Brød koster nu 3 Mk. 4 s.; dog sælges det endnu af enkelte Bagere for 3 Mk. En Bonde begjærte igaar 17 Rbd. for en Tønde Rug, men nødtes dog til at sælge den for 16, eller lidt derunder. Hvede er igaar paa Torvet betalt med 19 Rbdr. 3 Mk. pr. Tde. (Ths. Av.)
Aarhuus Stifts-Tidende, 1847-06-04
Blandt de med Dampskibet "Skirner herfra i Løverdags Afreiste var Prindsesse Pignatelli-Ruffe.
Aarhuus Stifts-Tidende, 1847-06-04
Skibs Efterretninger. Det franske Dampskib, Amsterdam, der i Mandags ankom fra Cronstadt til Kjøbenhavn, har paa Reisen dertil passeret flere V. efter bestemte Skibe, og deriblandt under Bornholm omtrent 30, tilsyneladende danske, men hvoraf ingen tonede Flag. Afladningerne i Cronstadt gik rask frahaanden, og Antallet af ankomne Skibe var meget stort. (Brig. Td.)
Aarhuus Stifts-Tidende, 1847-06-04
Handels-Efterretninger. Khvn, den 31te Mai. Da Vinden nu er meget gunstig fra Østersøen, saa passerede i Formiddags mangfoldige Skibe her forbi til Nordsøen. Vi kunne altsaa i denne Uge vente Kornladninger fra Rusland. Hekla ventes i Morgen eller Overmorgen. Fregatten Bellonavar ankommen den 24de til St. Petersborg, og havde den (Berl. Td.) 25de begyndt at lade.
Aarhuus Stifts-Tidende, 1847-06-04
Riga, den 20de Mai. Her ere til Dato ankomne over 800 Skibe til vor Havn, blandt hvilke over 100 danske. (H. T.)
Aarhuus Stifts-Tidende, 1847-06-04
Befordringer og Afgang. Hs. Maj. har allern. udnævnt Justitsraad, Vicepolitidirecteur. J. v. Osten, og Justitsraad Chr. Reiersen til virkelige Etatsraader. Assessor i Viborg Landsoverret, Baron E. Bret ton, er allern, beskikket til Assessor i Høiesteret; Rector ved Sorø Opdragelsesanstalt og lærde Skole, Dr. Bojesen, forundt Titel af Professor; Skovrider, Jagtjunker, Eide udnævnt til Forstinspecteur ved Sorø Academies Skove, Præst ved Viborg Tugt- og Forbedringshuus samt resid. Capellan ved Domkirken i Viborg, E. Hindberg, allern, besk. til tillige at være Sognepræst for Sønder sogns M., imod at fratræde det resid. Capellani og sammes Annexer; Contoirchef Kammerraad Raffenberg er allern, udnævnt til Committeret i det kgl. G. T. og Com mere-Collegium. Den 29de Mai har Hs. M. allern. udnævnt Pianisten Siegismund Thalberg til Ridder af Dannebrogen. - Under Etatsraad Hansens Fraværelse paa en Reise i Udlandet er Generalauditeur Scheel const. til at være 3die Medlem af Universitetsdirectionen.
Aarhuus Stifts-Tidende, 1847-06-04
Dødsfald. Høiesteretsassessor, Kammerherre Grev H. Moltke, Guldsmed Sivertsen, Henriette Raaschou (Viinhandler Raaschous Datter), Adam Willemoes (Assistent Willemoes Søn); Alle i Khvn. Consistorialraad Bjørn i Bemmetofte. Cancelliraad og Hospitalsforstander Nellemann i Slagelse. Anna Nørgaard (16 Aar) i Kirke=Saabye Præstegrd. Charlotte Piper i Ringsted.
Aarhuus Stifts-Tidende, 1847-06-04
Jfr. Lovise Wagner (brændt ved en Jldebrand) paa Frederikseeg. Alexander Kaarsberg (Præsten Kaarsbergs Søn) i Græse Pesig. Md. Kjerkegaard i Ørum Skole.
Aarhuus Stifts-Tidende, 1847-06-04
Copulerede. I Helsingøer den 17de Mai. Particulier Chr. Fischer og Jfr. Julie Mathilde Bahnsen. J Odense den 28de: Propr. I. A. Nielsen og Jfr. Anna Thomsen.
Aarhuus Stifts-Tidende, 1847-06-04
Ved Tallotteriets 1600 Trækning i Khvn, udkom: Nr. 9. 40. 88. 5. 78.
Aarhuus Stifts-Tidende, 1847-06-04
Prædikanter paa 1ste Søndag efter Trinitatis. Høimesse: Domk. Hr. Lic. th. Pastor Gad, Frue Kirke Hs. H. Consistorialr. Brix; Hospitals=Kirken Hs. H. Consistorialr. Brix. Aftensang: Domk. Hs. H. Stiftspr. Dahlerup; Frue Kirke Lic. t. Pastor Gad.
Aarhuus Stifts-Tidende, 1847-06-04
Bekjendtgjørelser. At Justitsraad, Borgermester Hans Astrup. Fleischer, efter flere Ugers Sygeleie, i sit 63de Aar, ved Döden er indgaaet til et bedre Liv, bringes herved til fraværende Slægts og Venners Kundskab, af hans dybtsörgende Kone. og Börn. Aarhus, den 2den Juni 1847.
Aarhuus Stifts-Tidende, 1847-06-04
Paa Börns og egne Vegne Cathrine Charlotte Amalia Fleischer. födt Schjern.
Aarhuus Stifts-Tidende, 1847-06-04
Politikammeret er, siden Justitsraad Fleischers Død, henflyttet til Politiassistent Nielsen, der tillige fungerer som const. Byfoged i Vacaneen.
Aarhuus Stifts-Tidende, 1847-06-04
Tirsdagen den 8de Juni førstkommende, om Formiddagen Kl. 10, foretages Licitation i Vor Frue Kirke her i Staden, over standsættelse af forskjellige ved denne befundne Mangler, henhørende deels under Muur, deels under Tømmerprofessionen m.v., saavel som over Kirkens indvendige Malling. Overslagene henligge til Eftersyn herpaa Contoiret. Hvilket herved til Liebhaveres Efterretning, bekjendtgjøres. Aarhuus Byfogedcontoir, den 1ste Juni 1817. J. Chr. Høe, const.
Aarhuus Stifts-Tidende, 1847-06-04
Hos adskillige mistænkelige Personer er forefunden: 2 Sølv=Pibekradsere og 1 Pibe, med Træhoved, Sølvbeslag og elastisk Rør, hvilket herved bekjendtgjøres, med tjenstligst Anmodning til de, der muligt paa ulovlig Maade maatte være fravendt disse Ting, snarest muligt at melde sig, for nærmere at legitimere deres eventuelle Eiendomsret m.v. Aarhuus Politikammer, den 2den Juni 1847. Nielsen.
Aarhuus Stifts-Tidende, 1847-06-04
J Slutningen af Octbr. eller Begyndelsen af Novbr. f. A. er her i Byen solgt 24 Pd. Oxetalg og 18 Pd. Faaretalg, som formodentlig er stiaalet paa Sams, af en i denne Anledning anholdt Person.
Aarhuus Stifts-Tidende, 1847-06-04
Den eller de, som maatte have kjøbt dette Talg, anmodes om, snarest muligt, at melde sig hos mig, for at give nærmere Oplysning herom. Aarhuus Politikammer, den 2den Juni 1847. Nielsen.
Aarhuus Stifts-Tidende, 1847-06-04
At herværende Kjøbmand Lauriz KjerkegaardsBo, ifølge hans Reqvisition, under Dags Dato er blevet taget under Skifterettens Behandling som fallit, bekiendtgjøres herved, i Henhold til Placaten af 10de April 1841, til Enhvers Efterretning. Skifteretten i Horsens, den 31te Mai 1847. Ræder.
Aarhuus Stifts-Tidende, 1847-06-04
Jfølge det kongelige danske Cancellies Resolution af 20de f. M. er det tilladt, at der for Fremtiden, indtil videre, paa de ugentlige hver Torsdag i Fasten afholdende Torvedage i Horsens, ogsaa falholdes Qvæg, dog at denne Handel kun foregaaer paa de dertil bestemte Pladse. Hvilket herved bringes til offentlig Kundskab. Skanderborg Amthuus, den 2den Juni 1847. Lindholm.
Aarhuus Stifts-Tidende, 1847-06-04
Ved den her i Mandags foretagne Lodtrækning paa landoeconomiske Gjenstande a. udkom følgende NoDe herpaa faldne Gevinster kunne faaes hos Kjøbmand Bursche, inden denne Uges Udgang.
Aarhuus Stifts-Tidende, 1847-06-04
Trykt i Aarhuus Stiftsbogtrykkeri. Kallundborg Uldmarked, afholdes, for indeværende Aar, d. 16de og 17de Junii.
Aarhuus Stifts-Tidende, 1847-06-04
Aarhuus borgerlige Skydeselskab. Paa Grund af indtrufne Omstændigheder vil den til den 7de dennes averterede Skiveskydning blive udsat indtil Mandagen den 14de Juni förstk., da samme tager sin Begyndelse paa sædvanligt Sted i Riis Skov, om Morgenen Kl. 8 præc.
Aarhuus Stifts-Tidende, 1847-06-04
Selskabets ærede Medlemmer gjöres herved opmærksomme paa, at Numer-Billetterne til Skydningen, afhentes Dagen forud hos Selskabets Kasserer, Hr. Fuldmægtig Schandorff hersteds, imod Contingentets Erlæggelse. Strax efter Skydningen afholdes en extraordinair Generalforsamling. Aarhus, den 4de Juni 1847. Directionen. Concessioneret Opticus.
Aarhuus Stifts-Tidende, 1847-06-04
S. Fuchs jun. fra Altona anbefaler sit velassorterede Lager af optiske Jnstrumenter og ægte Wollestonske Conservations-Briller. Han indtræffer til efternævnte Steder, og opholder sig i Randers den 8de, 9de, 10de, 11te og 12te; i Viborg den 13de og 14de, i Skive den 15de i Nykjøbing paa Morso den 16de, i Thisted den 17de og 18de, i Holstebro den 19de, i Lemvig den 20de og 21de, i Ringkjøbing den 22de, i Varde den 23de, i Ribe den 24de og 25de i Tøndern den 26de og 27de Junii. Jsærdeleshed gjør han opmærksom paa en Sort smaae Lomme=Kikkerter, indfattede i Messing, med hvilke man tydeligt kan skjelne Gjenstande i en Afstand af 2 Miil. Priis 2 Rbd.
Aarhuus Stifts-Tidende, 1847-06-04
Ligeledes tilkjendegives de ærede Kornhandlere og Bagere, at ogsaa Korn-Mikroskoper, efter den nyeste Opfindelse, som man bruger i England til at undersøge Kornet med, erholdes hos mig; disse ere meget brugbare og anvendelige, og ere i Besiddelse af betydelig Forstørrelseskraft, indfattede i Messing, og koste kun 1 Specie. Tillige gjøres Publicum opmærksom paa et nyt Slags Kikkerter i Spadserestokke. Priis 6 Rbd. B. Ovennævnte tillader sig at gjøre sine ærede Kunder opmærksom paa, at han er villig til, uden Godtgjørelse at ombytte de under hans sidste Ophold her afsatte Gjenstande, hvormed disse ikke skulle være tilfredse.
Aarhuus Stifts-Tidende, 1847-06-04
Straa-Hatte.
Aarhuus Stifts-Tidende, 1847-06-04
Et lidet, men udmærket smukt Parti BordteHatte udsælges, under Prisen, af Vitus Ingerslev.
Aarhuus Stifts-Tidende, 1847-06-04
Kjøbenhavnsk Skibsøl, a 4 s. pr. Bout., faaes hos N. H. Fulling.
Aarhuus Stifts-Tidende, 1847-06-04
Ved Skovtouren i Onsdags, i Riisskov, er en mørkegraa Mandarinfrakke, med sort Saxo nis Underfoder og Silke=Krave, bortkommen af Skovfogden Niels Knudsens Huus, hvor den var henlagt.
Aarhuus Stifts-Tidende, 1847-06-04
Den eller de, som maatte vide hvor bemeldte Frakke er, eller blot Oplysninger derom, bedes, snarest muligt, at angive samme til Hr. Gjæstgiver Larsen, da den tilhører en Reisende. J Lommen var et rødt uldent Tørklæde, og et hvidt Lommetørklæde med Navnet L. Hansen. Skulde en Bomseilsbaad, omtrent 20 Tdr. drægtig, som kuldseilede mellem Sams og Thuus den 8de f. M., findes et eller andet Sted ved Kysterne, bedes Underretning derom meddeelt. Nordby paa Sams, den 2den Juni 1847. Peder Holm.
Aarhuus Stifts-Tidende, 1847-06-05
No 93. Løverdagen. den 5 Junii. Kongelig privilegeret. Aarhus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1847-06-05
Blandinger. Truende hænger den store Nødsky endnu stedse paa den politiske Himmel, og det ene Lyn slaaer ned efter det andet. J Schlesien og især i Posen er den offentlige Sikkerhed stærkt truet; Bander af hungrige Mennesker drage hærgende omkring. Ligesom Rovdyrene, i en stræng Vinter, nærme sig Stæder og Landsbyer, saaledes sammenrotte sig Mennesker, drevne af Nød og Sult, og true deres Medmenneskers Formue og Liv.
Aarhuus Stifts-Tidende, 1847-06-05
J Flandern ere forefaldne sande Rædselscener; i Frankrig og Belgien har man paa mange Steder vovet Plyndringsforsøg. En panisk Skræk har derfor grebet flere Regjeringer; de træffe nu Foranstaltninger til at beholde de Levnetsmidler, som endnu findes i Landet, og at sætte en Grændse for Kornpugeriet: der udstedes Forbud mod Udførsel og Brændeviinsbrænding. Det ene Land afspærrer sig mod det Andet, næsten som i Choleratiden. J Churhessen har man begyndt en ny Expropriationsmaade. At expropriere er, som bekjendt, ad lovlig Vei at berøve Folk deres Eiendom mod en passende Godtgjørelse. Hidtil bleve Expropriationsloven kun anvendt hvor det gjaldt Anlæg af Chausseer og Jernbaner. Nu udstrækker man den ogsaa til Besiddelsen af Levnetsmidler, Kornforraad osv. Denne Udstrækning er af største Vigtighed, og viser maaskee Statsmændene og Lovgiverne Veien til en fredelig Udjævnelse af Kløften mellem de Besiddende og de Besiddelsesløse. Der fremkomme ogsaa en Mængde Forslag af menneskekjærlige, kloge Mænd, som mene, at Almuesmanden har en Mave som en Struds og kan fordøie hvad det skal være; de raade f. Ex. den Fattige, at bage Brød af Langhalm, Qvækrødder og allehaande Ukrudt. Fra flere Byer, hvor Brødtumulter have fundet Sted, hører man, at det er Fruentimmer, som have stillet sig i Spidsen derfor. Saaledes har en Vaskerkone anført Proletarierne i Merseburg. Ved den første Efterretning om Tumulten forlod hun en Regjeringraads Huus, hvor hun just arbeidede, og stillede sig i Spidsen. Hun erklærede med høi Røst: man vilde ikke skjæle, men kun tage Hævn, og truede at straffe Enhver, som tog Noget. Med en Øxe aabnede hun selv en Kjøbmands lukkede Boutik, hvem Angrebet især gjaldt. En riig Kornhandler, til hvem Skaren ligeledes drog, fordi man troede, at han havde sammenpuget en Masse Korn, beviste med Sort paa Hvidt, at han allerede i Efteraaret havde solgt hele sit Forraad, hvorpaa man roligt drog videre.
Aarhuus Stifts-Tidende, 1847-06-05
Blandt de i Berlin for Deeltagelse i de offentlige Uroligheder fængslede og nu dømte Personer vakte to Fruentimmer almindelig Jnteresse, En syttenaarig Pige var, mærkværdigt nok, anklaget for, at have anført en Bande af Tumultuanter. Man havde arresteret hende i en Bagerboutik, hvor hun tilstod at have taget en Tvebak. Hun blev dømt til otte Ugers Fængsel. Det andet Fruentimmer var en gift Kone, 29 Aar gammel. Hun var anklaget for, at have opfordret til at storme et Huus, og at have sagt, at naar Enhver tænkte som hun, skulde der i hele Berlin ikke blive Steen paa Steen, thi Staden skulde vorde stukken i Brand paa alle fire Hjørner. Ogsaa hun blev dømt til otte Ugers Fængsel.
Aarhuus Stifts-Tidende, 1847-06-05
J Liverpool har der nu samlet sig en Masse af 80,000 irske Betlere. Senatet, som forgiæves har beklaget sig hos Parlamentet over denne offentlige Plage, er nu kommet til den originale Beslutning, paa egen Bekostning at sende 20,000 af disse Ulykkelige pr. Jernbane til London, for at indjage Lovgiverne her en gavnlig Skræk.
Aarhuus Stifts-Tidende, 1847-06-05
De Franskes Konge fik en stor Skræk paa sin Fødselsdag. Han var just staaet op, og vilde see udaf Vinduet efter Veiret, da foer han tilbage som lynslagen. Det var virkeligt som om et uhyre Tordenskrald havde mødt hans Øre. Allerede tænkte han paa en Helvedsmaskine; men det var kun 800 Trommeslagere, som havde ventet, at Kongen skulde vise sig, og som nu hilste ham med en uhyre Hvirvel. Dronning Jsabella af Spanien udvikler sig mere og mere, og synes ganske at ville træde i sin Moders, Madame Munnoz's, Fodspor. Ligesaa lidenskabelig, ligesaa forliebt a. som Moderen, synes hun kun at besidde een eneste Egenskab, som hun ikke har arvet fra hende, nemlig Modet, thi det er beundringsværdigt at see hende tumle de vildeste Heste. Hendes daglige Levemaade er saaledes: Hs. Maj. staaer op Kl. 3 om Eftermiddagen, og lader sig klæde paa i en Fart, thi paa sit Toilette anvender hun ikke den ringeste Flid. Hun tager da sædvanligt en Timestid udi en Cabriolet, som hun selv kjører, uden al Ledsagelse. Kl. 7 spiser hun til Middag, og sover saa til Kl. 9. Derefter skyder hun med Pistoler og fægter, tidligere med Serrano, nu med en Fægtemester. Til Afvexling rider hun ogsaa en Tour eller dandser Fandange med sine Kammerjomfruer. Kl. 2 om Natten komme Ministrene, og en halv Time efter at Conseilet er aabnet, er Dronningen regelmæssigt sovet ind i en Lænestol, hvori man da vaersomt bærer hende bort og bringer hende tilsengs. Saaledes opfylder Hs. katholske Majestæt Dag ud og Dag ind sine svære Regjeringspligter, til Held for Spanien.
Aarhuus Stifts-Tidende, 1847-06-05
Den berømte Skuespillerinde Rosa Cheri i Paris, som var engageret ved Gymnasial=Theatret med 30,000 Franes Gage, havde modstaaet alle Prindsers og Prindsefællers lokkende Tilbud, og omsider nys forlovet sig med sin Directeur, Montegny, der eier en Formue af to Millioner Francs. Rosa gjorde endnu en Reise til London, gav Gjæsteroller her, høstede Guld og Ære, og vendte tilbage til Paris med denne Høst. Jmorgen skal Bryllupet finde Sted; idag, efter Prøven, har man en lille Familiefest. Rosals Fader, en jævn Borgermand, drikker nogle Glas; sildigt om Aftenen skilles man ad. Den Gamle siger Farvel til sin Familie, kysser Kone og Datter ret hjerteligt og bevæget, gaaer op i tredie Etage og styrter sig ud af Vinduet. Han levede endnu til næste Morgen Klokken ni; da opgav han Aanden efter ubeskrivelige Lidelser. Man troer, at det er den forestaaende Skilsmisse fra Datteren, som har bragt ham til dette Selvmord. Mærkværdigt er det, at en yngre Søster af Rosa just i de samme Dage skulde optræde i et Stykke, som fører den omineuse Titel: "Une femme, qui se jette paa la fenetre" (en Kone, som styrter sig ud af Vinduet), og at Faderen paa ingen Maade vilde give sit Samtykke dertil. Bryllupet er naturligviis opsat og Familiens Jammer er ubeskrivelig.
Aarhuus Stifts-Tidende, 1847-06-05
Kornspeculanterne i Frankrig have allerede begyndt at opkjøbe Sæden paa Markerne. Men "Gazette des Tribuneaux advarer mod saadan Handel, da et Lovbud af 6 Messidor Anno III forbyder den, og Domstolene i den nyere Tid have decideret, at dette Lovbud endnu staaer ved Magt. – J Hannover ventes hvert Øieblik et Regjeringsforbud mod Salg af Korn paa Straaet og Afslutning af alle Overeenskomster og Levering af Kartofler for Høsten. Alle saadanne Kjøb skulle erklæres ugyldige.